Թե ինչպես և ինչու է ռուս քաղաքագետ, Ռուսաստանի քաղաքական հետազոտությունների ինստիտուտի տնօրեն, ՌԴ Պետդումայի նախկին պատգամավոր Սերգեյ Մարկովը դարձել ադրբեջանական ժողովրդի բարեկամը, ինչու է սկսել պաշտպանել ադրբեջանական կողմին, ինչ է ուզում ասել ադրբեջանական ԶԼՄ-ներին տված իր անիմաստ հարցազրույցներով՝ հայտնի չէ։ Ահա, այսօր էլ պրն Մարկովը հարևան պետության գործընկերներին տված հարցազրույցում իմաստուն կանխատեսումներ է արել իրադարձությունների զարգացման վերաբերյալ։ «Հայաստանի ղեկավարությունը շատ լավ հասկանում է, որ Ռուսաստանը մտադիր չէ միջամտել ղարաբաղյան հակամարտությանը։ Որովհետև Ռուսաստանը գիտակցում է, որ Ադրբեջանը տարածքային պահանջներ չունի Հայաստանի դեմ։ Ադրբեջանն ուզում է ազատագրել իր օկուպացված տարածքները»,- ասում է պրն Մարկովը։